**Βασιλική Μπενέτου,** Ιατρός, Παιδίατρος

Καθηγήτρια Υγιεινής και Επιδημιολογίας, Εργαστήριο Υγιεινής, Επιδημιολογίας και Ιατρικής Στατιστικής, Ιατρική Σχολή, ΕΚΠΑ

**Σύντομο βιογραφικό**

H **Βασιλική Μπενέτου** ε**ίναι απόφοιτος της Ιατρικής Σχολής Αθηνών, με ειδικότητα στην Παιδιατρική, Master of Science στην Επιδημιολογία στη Σχολή Δημόσιας Υγείας του Πανεπιστημίου Harvard των ΗΠΑ και διδακτορική διατριβή στην Επιδημιολογία στην Ιατρική Σχολή Αθηνών.** Υπηρετεί ως Καθηγήτρια Υγιεινής και Επιδημιολογίας στο Εργαστήριο Υγιεινής, Επιδημιολογίας και Ιατρικής Στατιστικής στην Ιατρική Σχολή του ΕΚΠΑ.

Διδάσκει, και έχει διδάξει, και είναι υπεύθυνη μαθημάτων σε προπτυχιακό και/ή μεταπτυχιακό επίπεδο στην Ιατρική Σχολή και στην Οδοντιατρική και Νοσηλευτική Σχολή του ΕΚΠΑ, στο Αριστοτέλειο Πανεπιστήμιο Θεσσαλονίκης, στο Γεωπονικό Πανεπιστήμιο και στην Εθνική Σχολή Δημόσια Υγείας, σε μαθήματα με επικέντρωση στην Επιδημιολογία-Μεθοδολογία Έρευνας και Προληπτική Ιατρική-Δημόσια Υγεία. Είναι συνυπεύθυνη του υποχρεωτικού μαθήματος «Προληπτική Ιατρική και Δημόσια Υγεία» της Ιατρικής Σχολής του ΕΚΠΑ. Είναι μέλος του International Consortium on Teaching Epidemiology. Διατέλεσε Διευθύντρια του ΠΜΣ «Σχεδιασμός και Διοίκηση Υπηρεσιών Υγείας» και Αναπληρώτρια Διευθύντρια του ΠΜΣ «Επιδημιολογία - Μεθοδολογία έρευνας στις Βιοϊατρικές Επιστήμες, την Κλινική πράξη και τη Δημόσια υγεία» έως το 2022, ενώ συνεχίζει να διατελεί ως μέλος της συντονιστικής επιτροπής στο ΠΜΣ «Επιδημιολογία - Μεθοδολογία έρευνας στις Βιοϊατρικές Επιστήμες, την Κλινική πράξη και τη Δημόσια υγεία» και σε δύο ακόμα ΠΜΣ της Ιατρικής Σχολής του ΕΚΠΑ. Είναι μέλος του Συμβουλίου του Κέντρου Συνεχιζόμενης Εκπαίδευσης και δια βίου Μάθησης του ΕΚΠΑ.

**Έχει συμμετάσχει σε πολυάριθμα πολυκεντρικά ευρωπαϊκά ερευνητικά προγράμματα (μεταξύ των οποίων το πρόγραμμα European Investigation into Cancer and Nutrition (EPIC) study,** Promotion of Breastfeeding in Europe, European Master in Public Health Nutrition, European Nutrition and Health Report I και II, EURRECA network of Excellence, CHANCES, SPAN) κα**θώς και σε εθνικά χρηματοδοτούμενα ερευνητικά προγράμματα που επικεντρώνονται σε** θέματα επιδημιολογίας, προληπτικής ιατρικής και διατροφής στη δημόσια υγεία (πρόγραμμα *Ευ Δια…Τροφήν,* Αριστοτέλης, κα). Eίναι τακτικό μέλος της Εθνικής Επιτροπής Διατροφικής Πολιτικής (2017 έως σήμερα) και κύριο μέλος του Συνεργαζόμενου Κέντρου του Παγκόσμιου Οργανισμού Υγείας για τη Διατροφή και την Υγεία που εδρεύει στο Εργαστήριο Υγιεινής, Επιδημιολογίας και Ιατρικής Στατιστικής του ΕΚΠΑ. Είναι ιδρυτικό μέλος του Center of Excellence for Environmental Sciences and Public Health (CEESPH) του ΕΚΠΑ σε συνεργασία με το Πανεπιστήμιο του Yale των ΗΠΑ. Διατελεί ως Associate Editor στα περιοδικά Public Health Nutrition, Nutrients και Frontiers in Reproductive Health. Συμμετέχει ως ένας από τους εκπρόσωπους του ΕΚΠΑ στη θεματική ενότητα της δημόσιας υγείας στο Health Hub του Ευρωπαϊκού Πανεπιστημίου των Πολιτών, CIVIS.

Τα ερευνητικά της ενδιαφέροντα επικεντρώνονται στην επιδημιολογία και πρόληψη των χρόνιων νοσημάτων καθώς και στη διατροφική επιδημιολογία και σε θέματα διατροφής στη δημόσια υγεία στο γενικό ενήλικο πληθυσμό, στα βρέφη και παιδιά, έγκυες και θηλάζουσες και στους ηλικιωμένους. Ιδιαίτερο ενδιαφέρον έχει για τα θέματα βρεφικής διατροφής και την προστασία, προαγωγή και υποστήριξη του μητρικού θηλασμού στην κοινότητα.

Είναι συγγραφέας εργασιών σε ελληνικά και ξενόγλωσσα επιστημονικά περιοδικά με υψηλό impact factor. Τον Δεκέμβριο του 2022 (11/12/22) η βιβλιογραφική βάση PubMed αποδελτίωνε 143 εργασίες της, ενώ η βάση Scopus κατέγραφε 8339 αναφορές με δείκτη Hirsch (Η-index) 51 και η βάση google scholar 12687 αναφορές με Η-index 51.